אברהם יסקי

[שמאל|ממוזער|250px|"[שיכון רבע הקילומטר" בבאר שבע (2005)]]
[שמאל|ממוזער|250px|[כיכר העצמאות (נתניה)|כיכר העצמאות, נתניה, 1953 (בהשתתפות הפסל משה ציפר), אפריל 2007]]
[שמאל|ממוזער|250px|שיכוני יסקי, [קריית גת, ספטמבר 2009]]

**אברהם יסקי** (14 באפריל 1927 – 27 במרץ 2014) היה אדריכל ישראלי, חתן פרס ישראל לאדריכלות לשנת 1982. היה פרופסור חבר בפקולטה לאדריכלות בטכניון ופרופסור מן המניין בבית הספר לאדריכלות באוניברסיטת תל אביב. תכנן מבנים רבים ברחבי ישראל ובעיקר גורדי שחקים רבים בתל אביב, מרביתם בשיתוף האדריכלים יעקב גיל ויוסי סיון.

## ביוגרפיה
יסקי נולד בקישינב שבממלכת רומניה (כיום במולדובה) להורים יהודים:שמואל ומינה יאסקי.. בשנת 1935 עלה עם משפחתו לארץ ישראל והתגורר בתל אביב. למד אדריכלות בטכניון. שירת בצה"ל במלחמת העצמאות, ולאחריה שב ללימודיו וסיים ב-1951. מאז ועד מותו היה פעיל כאדריכל. בראשית דרכו פעל כשותף עם שמעון פובזנר (1954–1955) ועם אמנון אלכסנדרוני (1955–1965). בשנת 1965 ייסד את משרד האדריכלות ותכנון הערים שלו, שאליו הצטרפו יעקב גיל (ב-1970), ויוסי סיוון (ב-1973) - יסקי מור סיון אדריכלים. לימים, בשנת 1990, הצטרף כשותף בנו של יסקי, ד"ר יעקב יסקי, בעל תואר דוקטור באדריכלות מאוניברסיטת קרנגי מלון (1981), וב-1992 פרש גיל מהשותפות. כיום מונה המשרד כ-70 עובדים, מהם 36 אדריכלים. במהלך שנות פעילותו זכה המשרד בפרסים רבים.

בשנים 1979–1983 כיהן יסקי כחבר מועצת עיריית תל אביב. בהמשך כיהן כנשיא לשכת המהנדסים והאדריכלים (1987–1993).

משנת 1987 עד 1991 היה פרופסור חבר בפקולטה לאדריכלות בטכניון, ובשנים 1994–1998 היה ראש בית הספר לאדריכלות באוניברסיטת תל אביב.

זכה על עבודותיו בפרסים חשובים, בהם פרס רוקח (1957 ו-1976), פרס רכטר (1970, על תכנון בית החולים הרצפלד בגדרה,) פרס קפלן (1975) ופרס ישראל לאדריכלות (1982).

בשנת 2007 הוציא האדריכל וחוקר התרבות שרון רוטברד בהוצאת בבל את הספר "אברהם יסקי, אדריכלות קונקרטית", המסכם את פועלו של יסקי מראשית שנות ה-50 ועד היום.

מנישואיו לרות לבית גורדון, נולד בנם יעקב. מנישואיו השניים לדליה (בתו של שלום דוברת ראש מועצת ברנר) נולדו לו שני ילדים נוספים.

נפטר ממחלה ב-27 במרץ 2014.

## פרויקטים נבחרים
* מגדל אמות השקעות בתל אביב, 1979.
* כיכר מלכי ישראל (כיום כיכר רבין), זכייה בתחרות במקום הראשון יחד עם אדריכל שמעון פובזנר, 1952.
* כיכר העצמאות, נתניה, זכייה בתחרות במקום הראשון יחד עם האדריכל שמעון פובזנר, ובשיתוף הפסל משה ציפר, 1953.
* קבר אחים למגיני ניצנים, קיבוץ ניצנים. בשיתוף האדריכל שמעון פובזנר והפסל משה ציפר, 1954.
* הפקולטה לכלכלה ומדעי החברה ע"ש קפלן בגבעת רם, יחד עם אדריכל שמעון פובזנר, 1955.
* הוסטל לאקדמאים בבאר שבע, 1957.
* תוכנית בינוי לשיכון לדוגמה בבאר שבע, ומרכז קליטה יעלים ("שיכון רבע הקילומטר") בשכונה ה', 1960.
* המכון למתכות בקריית הטכניון, חיפה, 1963.
* בית מגורי העיתונאים בתל אביב (בשיתוף האדריכל אמנון אלכסנדרוני), 1963.
* הוסטל לאקדמאים בנצרת, 1964.
* בית ספר בשכונת הקטמונים (בשיתוף האדריכל אמנון אלכסנדרוני), ירושלים, 1964.
* מעונות סטודנטים (מעונות איינשטיין) באוניברסיטת תל אביב (בשיתוף אדריכל יעקב גיל), תל אביב, 1983-1969.
* בית חולים הרצפלד בגדרה, זכה על תכנון הפרויקט בפרס רכטר.
* בית הלוחם תל אביב (עם יעקב גיל וחייקה פרידמן), 1975.
* בית יבמ, בשדרות שאול המלך פינת רחוב ויצמן, תל אביב, 1978.
* מגדל חברת החשמל במפגש הרחובות דרך בגין ורחוב החשמל בתל אביב.
* קניון השרון ברחוב הרצל 60 נתניה, 1985
* מגדל האופרה, תל אביב, 1989.
* מגדלי עזריאלי (התכנון העיקרי נעשה על ידי אלי עטיה), שנות ה-90.
* מגדלי צמרת ברחוב פנקס, תל אביב, 2003.
* מגדלי YOO, תל אביב. (משרד יסקי-סיוון אדריכלים והמעצב פיליפ סטארק), 2005.
* מגדל מנהטן
* שימור בית השגרירות הרוסית, תל אביב.
* שכונת מגורים באלפי מנשה.
* שכונות מגורים בבית אל, 1983.
* שכונת מגורים באריאל, 1987.
* תכנון ובינוי בנעלה.
* קניון חברת אזורים בקריית אונו.

## גלריית תמונות

קובץ:Old IBM building - Tel Aviv.jpg|בית יבמ הישן
קובץ:Yaski01.JPG|פרט של פתח תאורה בבית הלוחם, ת"א. 2/06
קובץ:יסקייי.JPG|מגדלי אקירוב (צמרת) ברחוב פנקס
קובץ:YASKI0007.jpg|מגדל משרדים לחברת החשמל, דרך בגין, תל אביב, 7/07
קובץ:הפקולטהלמדעיםמדוקיים.jpg|בנייני הפקולטה למדעים מדויקים ולהנדסה, אוניברסיטת בן-גוריון בנגב, 2/11


## ראו גם
* ערכים על מבנים ואתרים שתכנן אברהם יסקי

## לקריאה נוספת
* שרון רוטברד, **אברהם יסקי - אדריכלות קונקרטית**, הוצאת בבל, 2007.

## קישורים חיצוניים

* אברהם יסקי, "בעיות צורה בארכיטקטורה", פרק מהספר **אברהם יסקי - אדריכלות קונקרטית**
* 
* 
* 
* 
* 
* כתבות על אברהם יסקי, באתר "מכונת קריאה"
* תמונות עדכניות של "שיכוני יסקי" בקרית גת באתר "רשימות", אוקטובר 2009
* 
* מיכאל יעקובסון: בנייני הפקולטה למדעים מדויקים והנדסה באוניברסיטת בן-גוריון בנגב באתר 'חלון אחורי', 20 בפברואר 2011
* 
* 
* מיכאל יעקובסון: סקירה אדריכלית על בניין אודיטוריום סמולרש, באתר 'חלון אחורי', 25 בדצמבר 2013
* מיכאל יעקובסון: סקירה על שכונת גילה והמרכז בתכנון יסקי, באתר 'חלון אחורי', 25 בפברואר 2014
* מיכאל יעקובסון: סקירה אדריכלית מצולמת של שני מתחמים בגילה בתכנון אדריכלים יסקי-גיל-סיון ולופנפלד-גמרמן, באתר 'חלון אחורי', 16 בדצמבר 2015
* 
* 
* 
* 
* 
* 
* מיכאל יעקובסון: סיבוב בתחנת האוטובוס בקמפוס גבעת רם שתכננו יסקי ואלכסנדרוני לצד קיר אמנות של יצחק דנציגר, באתר 'חלון אחורי', 18 בספטמבר 2021
* מיכאל יעקובסון: סיבוב במתחם מעונות איינשטיין באוניברסיטת תל אביב, באתר 'חלון אחורי', 19 באפריל 2023

## הערות שוליים

*
קטגוריה:אדריכלים ישראלים
קטגוריה:בוגרי הטכניון - מכון טכנולוגי לישראל: אדריכלות
קטגוריה:סגל הטכניון: אדריכלות
קטגוריה:סגל אוניברסיטת תל אביב: אדריכלות
קטגוריה:חברי מועצת העיר תל אביב-יפו
קטגוריה:זוכי פרס רוקח
קטגוריה:זוכי פרס ישראל לאדריכלות
קטגוריה:זוכי פרס רכטר
קטגוריה:זוכי פרס קפלן
קטגוריה:אנשי העלייה החמישית
קטגוריה:ישראלים ילידי רומניה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1927
קטגוריה:ישראלים שנפטרו ב-2014